Telekadó

Vonatkozó jogszabályok 

A helyi adókról szóló 1990. évi C. törvény;

Az adózás rendjéről szóló 2017. évi CL. törvény

Az adóigazgatási eljárás részletszabályairól szóló 465/2017. (XII. 28.) Korm. rendelet;

Az adóigazgatási rendtartásról szóló 2017. évi CLI. törvény;

Az elektronikus ügyintézés és a bizalmi szolgáltatások általános szabályairól szóló 2015. évi CCXXII. törvény;

Az önkormányzati adóhatóságok által rendszeresíthető bevallási, bejelentési nyomtatványok tartalmáról szóló 35/2008. (XII. 31.) PM rendelet;
Komárom Város Képviselő-testületének 16/2015. (XI.27.) számú rendelete a helyi adókról.

Adóköteles az önkormányzat illetékességi területén lévő ipari, vállalkozási és szolgáltatási célra használt telek.

Az adó alany az, aki az év első napján a telek tulajdonosa.

Az adókötelezettségről az adózónak adatbejelentést kell benyújtani az önkormányzati adóhatósághoz.

Az adókötelezettséget érintő változást (hasznos alapterület módosulás, adásvétel stb.) a következő év első napjától kell figyelembe venni. Az adózónak az adókötelezettségét érintő változást, annak bekövetkezésétől számított 15 napon belül az önkormányzati adóhatósághoz be kell jelenteni.

Az adatbejelentés feldolgozását követően határozat készül, ami alapján a fizetéseket teljesíteni kell. 

A hatályos jogszabályok szerint a további években az éves adót két részletben-minden további értesítés nélkül-március, illetve szeptember 15-ig fizethető meg késedelmi pótlék-mentesen.
Az adó alapja: a telek m2-ben számított területe
Telek: az épülettel, épületrésszel be nem épített földterület.
Mentes a telekadó alól a telken lévő épület, épületrész hasznos alapterületével egyező nagyságú telekrész.
A helyi adókról szóló 1990. évi C. törvény alapján mentes az adó alól:

Az épület, épületrész hasznos alapterületével egyező nagyságú telekrész,

A mezőgazdasági művelés alatt álló belterületi telek,

Az építési tilalom alatt álló telek adóköteles területének 50%-a,

Az adóalany termék-előállító üzeméhez tartozó, jogszabályban vagy hatósági előírásban megállapított védő-biztonsági terület (övezet), feltéve, ha az adóalany adóévet megelőző adóévi, évesített nettó árbevétele 50%-ban saját előállítású termék értékesítéséből származik.
Az adó évi mértéke:
- az ipari park területén, valamint az un. ÁFOR bekötő út és a város keleti közigazgatási területe határáig húzódó területeken 200 Ft/nm,

- a város egyéb területein 100 Ft/nm az adó nagysága. 

Adatbejelentés benyújtása

Az adóhatóság írásban, az elektronikus ügyintézés és a bizalmi szolgáltatások általános szabályairól szóló 2015. évi CCXXII. törvényben (a továbbiakban: Eüsztv.) meghatározott elektronikus úton vagy személyesen, írásbelinek nem minősülő elektronikus úton tart kapcsolatot az adózóval és az eljárásban résztvevőkkel.

Az adóhatóság elektronikus úton tart kapcsolatot azzal az adózóval, aki (amely) az Eüsztv. alapján elektronikus ügyintézésre köteles. A gazdálkodók, illetve az egyéni vállalkozók elektronikus kapcsolattartásra kötelezettek. Az adóhatóság akkor is elektronikus úton tart kapcsolatot az egyéni vállalkozóval, valamint az Eüsztv. szerinti jogi képviselővel, ha az nem egyéni vállalkozói tevékenységével összefüggésben, illetve nem jogi képviselői minőségében jár el.

Az adatbejelentés benyújtható:
Az Önkormányzati Hivatali Portálon: https://ohp-20.asp.lgov.hu/nyitolap(külső hivatkozás)
